Eesti Laul 2022
Eesti Laul 2022 oli 14. Eesti Laulu võistlus ja 29. Eurovisiooni lauluvõistluse Eesti eelvoor. Uuendusena toimusid Eesti Laulu konkursil 4 veerandfinaali vahemikus 20. november – 11. detsember 2021. Poolfinaalid toimusid 3. ja 5. veebruaril, finaal 12. veebruaril. Igas veerandfinaalis osales 10 laulu, kust edasi pääses 5 parimat. Mõlemast poolfinaalist pääses finaali 5 laulu, seega finaalis osales kokku 10 laulu. Võistluse võitis Stefan Airapetjan lauluga "Hope", mis esindas Eestit 2022. aasta Eurovisiooni lauluvõistlusel.